Pakuotės lapelis: informacija vartotojui

Nomex 0,5 mg/ml nosies lašai (tirpalas)
Ksilometazolino hidrochloridas (Xylometazolini hydrochloridum)

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.
Neišmeskite šio lapelio, nes vėl gali prireikti jį perskaityti.
Jeigu norite sužinoti daugiau arba pasitarti, kreipkitės į vaistininką.
Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
Jeigu per 5 dienas Jūsų savijauta nepagerėjo arba net pablogėjo, kreipkitės į gydytoją.


Apie ką rašoma šiame lapelyje?

1.	Kas yra Nomex ir kam jis vartojamas
2.	Kas žinotina prieš vartojant Nomex
3.	Kaip vartoti Nomex
4.	Galimas šalutinis poveikis
5.	Kaip laikyti Nomex
6.	Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra Nomex ir kam jis vartojamas

Ksilometazolino hidrochloridas yra imidazolino grupės medžiaga, pasižyminti simpatomimetiniu veikimu (sužadina daugiausia -adrenerginius receptorius). Vaistas sutraukia nosies ir ryklės gleivinės kraujagysles, todėl mažėja jų hiperemija, patinimas ir eksudacija. Vaistas atkemša nosies takus ir jungtis su prienosiniais ančiais, mažina nosies varvėjimą ir palengvina kvėpavimą per nosį.
Gydomasis vaisto poveikis pasireiškia po 5‑10 minučių ir trunka kelias valandas (iki 10 val.).

Nomex vartojamas nosies gleivinės paburkimui sumažinti ir kvėpavimui palengvinti sergant sloga arba prienosinių ančių uždegimu (sinusitu).

Nomex 0,5 mg/ml nosies lašai (tirpalas) yra skirtas vaikams nuo 2 metų.
Jei per 5 dienas Jūsų savijauta nepagerėjo arba pablogėjo, kreipkitės į gydytoją.

Nomex vartoti negalima:
jeigu yra alergija (padidėjęs jautrumas) ksilometazolino hidrochloridui arba bet kuriai pagalbinei šio vaisto medžiagai (jos išvardytos 6 skyriuje);
[bookmark: _Hlk498602099]-	jeigu sergate lėtiniu nosies uždegimu, kai būna labai sausa nosies gleivinė (sausasis nosies gleivinės uždegimas (sausasis rinitas);
-	lėtinis atrofinis nosies gleivinės uždegimas;
-	jeigu yra uždarojo kampo glaukoma (padidėjęs spaudimas akyje);
-	jeigu Jums neseniai yra pašalinta hipofizė arba atlikta kitokia operacija, kurios metu buvo atvertas kietasis smegenų dangalas;
jaunesniems kaip 2 metų vaikams.

Įspėjimai ir atsargumo priemonės

Pasitarkite su gydytoju arba vaistininku prieš pradėdami vartoti Nomex:
sergate padidėjusio kraujospūdžio liga,
sergate širdies liga,
jei skydliaukės funkcijos aktyvumas padidėjęs (hipertireozė),
sergate cukriniu diabetu,
jeigu yra padidėjusi prostata (prostatos hiperplazija),
jeigu yra gerybinis antinksčių auglys, kuris gamina didelį kiekį adrenalino ir noradrenalino (feochromocitoma),
jeigu yra arba per paskutines dvi savaites buvo vartojama tam tikrų antidepresantų, žinomų monoaminooksidazės inhibitorių (MAOI) pavadinimu.

Jeigu yra nors viena iš minėtų būklių, nevartokite Nomex, prieš tai nepasitarę su gydytoju arba vaistininku.
Nomex negalima vartoti be pertraukos ilgiau kaip 5 dienas. Jei simptomai tęsiasi, reikia kreiptis į gydytoją. Vartojant vaisto ilgai ar didelėmis dozėmis, nosies užgulimas gali atsinaujinti arba dar sunkėti.
Higienos sumetimais (infekcijos perdavimo galimybė) pakuotėje esantį preparatą turi vartoti tik vienas žmogus.

Vaikams ir paaugliams
Nomex 0,5 mg/ml nosies lašai (tirpalas) skirtas 2‑12 metų amžiaus vaikams. Vaikams iki 2 metų Nomex vartoti negalima

Kiti vaistai ir Nomex
Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Nomex negalima vartoti kartu su MAO inhibitoriais (vaistai depresijai gydyti, pvz., selegilinas ir fenelzinas) arba su tricikliais antidepresantais (vaistai depresijai gydyti, pvz., imipraminas, amitriptilinas), nes gali padidėti arterinis kraujo spaudimas.

Jeigu vartojate bet kurį iš išvardytų vaistų, prieš vartojant Nomex, pasakykite gydytojui arba vaistininkui.

Nomex vartojimas su maistu ir gėrimais
Maistas ir gėrimai įtakos vaisto veikimui neturi.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.
Nėštumo laikotarpiu vaisto vartoti nerekomenduojama.
Žindyvei vaisto vartoti reikėtų tik pasitarus su gydytoju. 

Vairavimas ir mechanizmų valdymas
Rekomenduojamą vaisto dozę vartojant trumpai (kelias dienas), Nomex gebėjimo vairuoti, valdyti mechanizmus neveikia, taip pat neturi įtakos ir psichofizinei būklei. Per didelė arba per ilgai vartojama dozė gali sutrikdyti gebėjimą vairuoti ir valdyti mechanizmus (sukelti pykinimą, galvos skausmą, dažną širdies plakimą, aritmiją, nemigą).

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.
 
Rekomenduojama dozė yra:

2‑12 metų vaikams
Į kiekvieną šnervę vieną arba du kartus per dieną lašinti po 1‑2 nosies lašus Nomex.
Vaisto nevartoti ilgiau kaip 5 dienas iš eilės.

Vyresniems kaip 12 metų vaikams ir suaugusiesiems
Šios amžiaus grupės pacientai turėtų vartoti vaistą, kurio sudėtyje yra didesnis ksilometazolino hidrochlorido kiekis (1 mg/ml).

Jeigu manote, kad Nomex veikia per stipriai arba per silpnai, kreipkitės į gydytoją arba vaistininką.

Ką daryti pavartojus per didelę Nomex dozę?
Labai retai preparato perdozuojama arba netyčia išgeriama (dažniausiai taip atsitinka vaikams).
Perdozavimo simptomai: kūno temperatūros sumažėjimas, bradikardija, padidėjęs prakaitavimas, sulėtėję judesiai, mieguistumas ir net koma (ypač vaikams). Perdozavus būtina kreiptis į gydytoją, jis paskirs simptominį gydymą.

Pamiršus pavartoti Nomex
Pamiršus laiku pavartoti vaisto, kuo skubiau jo sulašinkite, tačiau, jeigu laikas sekančiai dozei beveik atėjo, praleiskite šią dozę ir toliau lašinkite, kaip nurodyta.
Negalima vartoti dvigubos dozės norint kompensuoti praleistą dozę.

Nustojus vartoti Nomex
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.
Vartojant preparatą keletą dienų (iki 5) šalutinis poveikis paprastai nepasireiškia.
Vartojant ilgiau gali atsirasti vietinių deginimo pojūčių, nosies gleivinės sausmė, rikošetinis gleivinės paburkimas (rhinitis medicamentosa), čiaudulys.

Nutraukite Nomex vartojimą ir nedelsiant kreipkitės pagalbos į gydytoją, jeigu pasireiškia nors viena iš šių reakcijų, kurios gali būti alerginės reakcijos požymiai:
· pasunkėjęs kvėpavimas ar rijimas;
· veido, lūpų, liežuvio ar gerklės patinimas;
· stiprus odos niežėjimas su raudonu išbėrimu ar iškilimais.

[bookmark: _Hlk498594795]Dažnas šalutinis poveikis (gali pasireikšti ne daugiau kaip 1 iš 10 žmonių)
Nosies gleivinės sausumas ar sudirginimas, pykinimas, galvos skausmas ir svaigimas, nemiga, dirglumas, deginimo pojūtis vartojimo vietoje.

Labai retas šalutinis poveikis (gali pasireikšti ne daugiau kaip 1 iš 10000 žmonių)
Alerginės reakcijos (odos išbėrimas, niežulys), neaiškus matymas, nereguliarus arba greitas širdies ritmas, arterinio kraujo spaudimo padidėjimas.

Pranešimas apie šalutinį poveikį
Jeigu pasireiškia šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT‑09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt. taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje nepasiekiamoje vietoje.

Laikyti ne aukštesnėje kaip 25 C temperatūroje. Buteliuką laikyti išorinėje dėžutėje, kad vaistas būtų apsaugotas nuo šviesos.

Ant dėžutės ir buteliuko po „Tinka iki/EXP“ nurodytam tinkamumo laikui pasibaigus, šio vartoti negalima. Vaistas tinkamas vartoti iki paskutinės nurodyto mėnesio dienos.

Pirmą kartą atidarius buteliuką, nosies tinkamumo laikas ‑ 28 dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Nomex sudėtis
Veiklioji medžiaga yra ksilometazolino hidrochloridas. 1 ml nosies lašų yra 0,5 mg ksilometazolino hidrochlorido.
-	Pagalbinės medžiagos yra dinatrio fosfatas dodekahidratas, natrio-divandenilio fosfatas dihidratas, natrio chloridas, benzalkonio bromido  tirpalas, išgrynintas vanduo.

Nomex išvaizda ir kiekis pakuotėje

Nomex nosies lašai yra skaidrus ir bespalvis tirpalas.
Vaistas tiekiamas polietileno buteliukais su lašintuvais. Buteliuke yra 10 ml nosies lašų.

Registruotojas
SIA Meda Pharma
Mūkusalas 101
Rīga LV-1004
Latvija 

Gamintojas
ICN Polfa Rzeszów S.A.
35-959 Rzeszów
ul. Przemysłowa 2
Lenkija

Jeigu apie šį vaistą norite sužinoti daugiau, kreipkitės į vietinį registruotojo atstovą:

	SIA Meda Pharma
Žalgirio g. 92
Vilnius LT 09303
Tel. + 370 5 205 12 88




Šis pakuotės lapelis paskutinį kartą peržiūrėtas 2018-09-27.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/

